UBERA ARANZETA (EH Bildu, 2016-03-17):
Egun on denoi.
Como decía un buen amigo, el mejor gobierno que podemos tener en el Estado español es aquel que está en funciones. ¿Por qué le digo esto? Por lo menos cuando está en funciones en dicho periodo tenemos más posibilidades de libarnos de decretos leyes, leyes orgánicas y demás recortes e intrusismo en nuestras limitadas competencias y por soberanía.
La última Legislatura ha sido un despropósito total. Eta Osasun arloa ere ez da salbu geratu, ez bakarrik eskuduntzei dagokionean, herritarron osasun eskubidea, unibertsaltasuna eta ekitatearen aurkako gupidarik gabeko gerra deklaratua izan da Madrileko Gobernuaren aldetik. Eta horren aurrean zer ikusi dugu? Ba, horren aurrean ikusi dugu Jaurlaritza ahul bat, Jaurlaritza ahul bat ikusi dugu Madrilen aurrean belaunikatua, ausardia gutxirekin eta beldurrez, beldurrez.
Legebiltzar honetan, ba, gure eskuduntzak defendatzeko, herritarren eskubideak defendatzeko, gehiengo oso bat duenean, hemen 48 eskainuko gehiengo oso bat daukagu gure herritarrei erantzun bat emateko eta gure herritarren eskubideak eta konpetentziak defendatzeko.
Eta zer gertatzen da? Bueno, orain dela gutxi eztabaidatu genuen gaur irizpide dugun gaia, otsailak 4an eztabaidatu genuen, eta argi dago arazoa daukagula. Arazo bat daukagu eta soluzio bat eman behar diogu. Ondo dago talde bakoitzak izan ditzakeen jarrerak argitzea, ondo dago eta komenigarria da, baina ariketa interesgarri horretaz aparte, beharrezkoa da eta pentsatzen dugu guztion eginbeharra dela, irtenbide bat, konponbide bat jartzea aurrean daukagun arazoari.
Eta seguru konponbidea bilatzerako orduan, ba hemen iritzi diferenteak ditugu, matizak egon daitezke, planteamendu diferenteak egon daitezke, baina pentsatzen dut hor guztion artean minimoetako akordio batera iritsi beharko ginatekeela gure osasun profesionalei babesa emateko, juridikoki babesteko eta bere egunerokotasunean egin behar dutena behar den bezala egiteko.
Eta horregatik, gure lehentasuna da Madrilek sortu digun eta EAJren Gobernua aurre egiteko arazo horri, gai izan ez den arazo horri erantzun bat eta konponbide bat bilatzea, hau da, Madrilek arazoa sortzen digu, baina Jaurlaritza ez da arazo horri aurre egiteko gai, momentuz behintzat ez du erakutsi, eta hemen asuntoa da epe labur batean konponbide bat bilatu behar dugula guztion artean eta hor guztiok inplikatu behar garela.
Zeren garbi dago erizainak ez daudela pozik Gobernuarekin, zerbaitengatik izango da. Ez dut uste hemen jendea ez dela pozik jartzen horregatik; medikuak, medikuak ez dakit pozik dauden. Eta guk zerbait garbi baldin badaukagu, ezin duguna egin da gure osasun sisteman profil desberdinetako kolektiboen artean talkak sortu, arazoak sortu.
Zer ari gara bilatzen? Zer dago jasota Osasun Planean eta Osasun Sailaren ildo estrategikoetan? Dago jasota ekipo multidisziplinarrak bultzatu behar ditugula, profesionalak ahaldundu behar ditugula ahalik eta erabakirik hoberenak hartzeko, gure herritarren osasun eskubideak bermatzeko.
Horregatik, konponbide bat bilatu behar dugu eta seguru aski inor ez garela gustura geratuko, baina urratsak eman behar ditugu eta ahalik eta azkarren, zeren hau luzaroan ezin dugu jarraitu, ezin dugu luzatzen utzi zeren bestela beste ondorio batzuk izan ditzakeelako.
Konponbidea bilatzerako orduan, gure ustez badira irizpide batzuk bai edo bete beharko liratekeenak. Bata, talde lana babestu eta bultzatzea, ekipo multidisziplinarrak indartzea, EAEn orain arte izan dugun eguneroko jarduna eduki dugun funtzionamendua praxi klinikoa babestea defendatzea itxarote zerrendak areagotu gabe, burokraziak gehitu gabe.
Erizainek izan behar duten funtzioa aitortza eta jarduna errespetatuz, eta defendatuz, bai txertoen kanpainan, egutegietan, zauriak sendatzerakoan, zahar egoitzetan... Zeren lana, arazoa ez daukagu bakarrik Osakidetzan, Osakidetzatik kanpoko arloetan ere arazoak ditugu. Eta noski, konponbide horrek bai edo bai erizainak, erizainen figura eta baita beste osasun profesionaletakoa ere juridikoki babestua egon behar da, juridikoki eta politikoki, erakundeengatik.
Ezin dugulako egin da orain arte egindako guztia zulora bota eta okerrera joan, hobetzeko beti dago baina ezin duguna da atzerantz joan. Eta beraz, gure taldeak ezin du ontzat eman, ezin du ontzat eman arduragabekeria horren ondorioaren dekretua. Guk ezin dugu eskatu eta ez dugu eskatuko Dekretua betetzea, Dekretu hori onartzea arduragabekeria bat izan delako, Dekretu hori...
...Dekretu hori onartzea arduragabekeria bat izan delako, Dekretu hori onartu delako inolako osasun profesionalekin kontatu gabe. Orduan, nola onartuko dugu arazoa sortu digun dekretu bat betetzea? Ez. Gu ez goaz hori eskatzera.
Eta pentsatzen dugu, egin behar dugu eta ezin duguna egin ere erizainak babesik gabe utzi, beraz erizainei babesa bilatu behar diogu, babesa bilatu behar diogu ba ahalik eta figura juridiko hoberenarekin, eta hori hasteko. Eta ondoren bere sakontasunean eta bere patxadarekin aztertu beharko da eta erantzun bat eman beharko zaie erizainen aldarrikapenei eta egunerokoan aurkitzen diren lan zamei.
Eta beharrezkoa ikusten dugu guzti hori argitzea eta arautzea, beharrezkoa ikusten dugun bezala zor zaien aitortza bideratzea eta beraien lana balorean jartzea. Eta hori guztia otsailak 4an izan genuen eztabaidan onartua geratu zen eta guretzat inportantea zen gaur hori berreztea. Baina gu ez gara horrekin bakarrik konformatuko, ez gara bakarrik horrekin konformatuko bilatzen dugulako ahalik eta sistema publiko, sozial eta sanitario kalitatezkoena, demokratikoena eta eraginkorrena eta burujabeena, noski, Madrilek eragotzi arren eta Madrilek nahi izanez arren.
Aunque Madrid intente impedirnos y aunque Madrid no lo quiera.
Horregatik gaurkoan gure zuzenketan ekartzen genuen ekarpen berri bat, behin erizainak entzunda, bai medikuak entzunda, iruditzen zitzaigun ba aurreko agerraldian medikuek mahai gainean jarri zuten proposamen bat interesgarria izan zitekeela, ondo arautzea eta definitzea erizainek ze sendagai, ze produktu sanitario preskribitu, erabili eta baimendu dezaketen eta beste aldetik, gainerako produktuak. Eta horretarako normatiba bat egitea, izaera juridiko egokiena. Eta horren ondorioz ahalik eta protokolo praktikoenak adostea bai mediku eta bai erizainekin. Guk garbi daukagu adostasun bat bilatu behar dela.
Orduan hau zen gaur ekartzen genuen ekarpen berria, ikusita otsailak 4an zer aprobatzen zen. Ikusita gaurkoan oso zaila zegoen adostasun batetara bilatzea, alde batetik hor matiz desberdinak zeudelako, eta guk ezer ezean ez uzteko eta otsailak 4an aho batez onartutakoa bertan behera ez geratzeko, egin duguna da Euzko Alderdi Abertzalearekin adostu dugu berreztea onartu genuena otsailak 4an. Baina guk argi daukagu hurrengo urratsa izan beharko litzatekeela eta Jaurlaritzaren esku dago eta guk horretarako lana egingo dugu, Jaurlaritzak ez baldin badu nahi konpromiso eta ardura hori hartzea orain arte egin ez duen bezala, hemen lege bat, lege bat, dekretu bat behar dugu erizainei babes juridiko hori emateko eta beraien egunerokotasun hori babesteko.
Iruditzen zaigu hori beharrezkoa dela, eta beharrezkoa dela hori Madrili argi jartzea, zeren guk erantzukizuna daukagu gure profesionalekiko, gure osasun sistemarekiko eta gure herritarrekiko. Orduan ezin duguna egin da arazoa sortzen digutenen menpe jarri eta beraien zain egon dekretua derogatzen den bitartean. Beno, goazen medikuekin eta erizainekin esertzera eta goazen egokiena izan daitekeen figura juridiko baten bidez gauzak ondo zehaztera eta argitzera inor ez uzteko babesik gabe eta bere jarduna ba lasaitasun osoz egin dezan.
Eta hori da gaur hemen planteatu nahiko genukeena eta horretarako guk gure disposizio guztia agertu nahi dugu.
Eskerrik asko.